b'\n_START_ARTICLE_\nJeremy Davies\n_START_SECTION_\nNuoruus\n_START_PARAGRAPH_\nJeremy Davies Boring syntyi Sauguksessa, Kaliforniassa, ja asui lapsuutensa Traverse Cityss\xc3\xa4 Michiganissa. H\xc3\xa4n on lastenkirjailija Mel Boringin poika (Davies on h\xc3\xa4nen \xc3\xa4itins\xc3\xa4 tytt\xc3\xb6nimi). H\xc3\xa4nell\xc3\xa4 on kolme sisarusta. Daviesill\xc3\xa4 on skotlantilaisia ja englantilaisia sukujuuria._NEWLINE_Daviesin vanhemmat erosivat kun h\xc3\xa4n oli nuori. Jeremy j\xc3\xa4i asumaan \xc3\xa4itins\xc3\xa4 kanssa Kansas Cityyn aina 1970-luvun puoliv\xc3\xa4liin asti, kun h\xc3\xa4nen \xc3\xa4itins\xc3\xa4 kuoli lupukseen. T\xc3\xa4m\xc3\xa4n j\xc3\xa4lkeen Jeremy muutti asumaan is\xc3\xa4ns\xc3\xa4 ja \xc3\xa4itipuolensa luokse Santa Barbaraan Kaliforniaan. Perhe muutti takaisin Keskil\xc3\xa4nteen vuonna 1986. Davies k\xc3\xa4vi lukion Rockfordissa Iowassa. My\xc3\xb6hemmin h\xc3\xa4n opiskeli draamaa American Academy of Dramatic Arts -koulussa Pasadenassa Kaliforniassa.\n_START_SECTION_\nUra\n_START_PARAGRAPH_\nVuonna 1992 Davies n\xc3\xa4ytteli kahdessa Kes\xc3\xa4 68 -sarjan jaksossa. Uransa alkupuolella h\xc3\xa4n esiintyi my\xc3\xb6s pieniss\xc3\xa4 rooleissa muun muassa NBC TV:n elokuvassa Tappaja univormussa sek\xc3\xa4 sarjoissa Melrose Place ja General Hospital vuonna 1993. Davies sai roolin Subarun televisiomainoksessa, jossa h\xc3\xa4nen hahmonsa vertaa autoa punk rockiin. Lukuisat ohjaajat ja teollisuus voimat huomasivat mainoksen ja pian Davies huomasi h\xc3\xa4nelle l\xc3\xa4hetett\xc3\xa4v\xc3\xa4n useita elokuvak\xc3\xa4sikirjotuksia. H\xc3\xa4n alkoi rakentaa uraansa elokuvissa kuten Twister. _NEWLINE_Vuonna 1998 Davies sai roolin Steven Spielbergin toiseen maailmansotaan sijoittuvassa elokuvassa Pelastakaa sotamies Ryan, jossa h\xc3\xa4n n\xc3\xa4ytteli Timothy P. Uphamia, amerikkalaista kielitieteilij\xc3\xa4\xc3\xa4. Jeremyn esitys sai hyv\xc3\xa4n vastaanoton ja toi h\xc3\xa4nelle lis\xc3\xa4\xc3\xa4 mainetta n\xc3\xa4yttelij\xc3\xa4n\xc3\xa4. _NEWLINE_T\xc3\xa4m\xc3\xa4n j\xc3\xa4lkeen Davies esiintyi muun muassa elokuvissa Secretary, The Laramie Project ja The Million Dollar Hotel. Vuonna 2002 h\xc3\xa4n n\xc3\xa4ytteli elokuvassa Solaris George Clooneyn kanssa. H\xc3\xa4n sai rooleistaan Satellite Award -ehdokkuudet rooleistaan The Laramie Projectissa ja Solariksessa. Vuonna 2004 h\xc3\xa4n esitti Charles Mansonia ABC:n versiossa Helter Skelterist\xc3\xa4._NEWLINE_Davies esiintyi ABC:n hittisarjassa Lost sarjan nelj\xc3\xa4nnest\xc3\xa4 kaudesta l\xc3\xa4htien. Jeremy esitti sarjassa fyysikko Daniel Faradayta. H\xc3\xa4nen hahmostaan tuli yksi sarjan p\xc3\xa4\xc3\xa4henkil\xc3\xb6ist\xc3\xa4. H\xc3\xa4n sai roolisuorituksestaan Saturn Award -ehdokkuuden vuonna 2010. Lostin p\xc3\xa4\xc3\xa4ttymisen j\xc3\xa4lkeen Davies on n\xc3\xa4ytellyt elokuvassa It\xe2\x80\x99s Kind of a Funny Story.'